Príloha č. 3 výzvy na predloženie cenovej ponuky

**Rámcová zmluva o dielo č.: /2022**

podľa § 536 a nasl. zákona č. 513/1991 Zb. Obchodný zákonník v znení neskorších predpisov uzatvorená medzi nasledovnými zmluvnými stranami:

|  |  |
| --- | --- |
| **Objednávateľ:** | |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: | Obchodný register Okresného súdu Bratislava I, oddiel : Sa, vložka č. 482/B |
| kontaktná osoba: |  |
| tel.: |  |
| e-mail: |  |

a

|  |  |
| --- | --- |
| **Zhotoviteľ:** | |
| obchodné meno: |  |
| sídlo: |  |
| IČO: |  |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: |  |
| kontaktná osoba: |  |
| tel.: |  |
| e-mail: |  |

Objednávateľ a zhotoviteľ spoločne ako **“zmluvné strany”** a každý z nich samostatne ako **“zmluvná strana”**.

(ďalej len „**zmluva**“)

**I. Predmet zmluvy**

* 1. Predmetom tejto zmluvy je vykonanie diela podľa špecifikácie:

|  |  |  |  |  |
| --- | --- | --- | --- | --- |
| **špecifikácia diela:** | | | | |
| Zmluvné strany sa dohodli na uzatvorení tejto zmluvy v rozsahu a za podmienok ďalej uvedených. Dodávateľ bol vybraný ako úspešný uchádzač vo verejnom obstarávaní podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) s predmetom zákazky *„****Oprava oplechovania a výmena časti tepelnej izolácie kotlov K1, K2 v závode ZEVO Bratislava“*.**  Predmetom zmluvy je záväzok zhotoviteľa vykonať pre objednávateľa demontáž oplechovania a tepelnej izolácie vybraných častí kotlov K2 a po výmene membránových stien zabezpečiť novú tepelnú izoláciu, montáž a spätnú montáž pôvodného oplechovania (ďalej len „**dielo 1**“) a demontáž oplechovania a tepelnej izolácie vybraných častí kotlov K1 a po výmene membránových stien zabezpečiť novú tepelnú izoláciu, montáž a spätnú montáž pôvodného oplechovania (ďalej len „**dielo 2**“), (dielo 1 a dielo 2 spolu ďalej len „**dielo**“).  Pre vylúčenie pochybností, výmena membránových stien nie je predmetom tejto zákazky.  Podrobná špecifikácia diela je uvedená v prílohe č. 1 Technická špecifikácia k tejto zmluve, ktorá je neoddeliteľnou časťou tejto zmluvy. | | | | |
| **odovzdanie staveniska:**  Objednávateľ odovzdá zhotoviteľovi stavenisko najneskôr prvý (1.) deň od začatia odstávky Zariadenia na energetické využitie odpadu (ďalej len „**ZEVO**“), pričom objednávateľ je povinný zaslať zhotoviteľovi objednávku minimálne šesťdesiat (60) dní pred dňom začatia konania odstávky ZEVO. Pri prevzatí staveniska zmluvné strany podpíšu protokol o odovzdaní a prevzatí staveniska a vykonajú zápis do stavebného denníka. | | | | |
| **dodacia lehota:** | Dielo je možné realizovať len počas odstávky ZEVO.  Predpokladaný termín odstávky pre opravu oplechovania a výmenu časti tepelnej izolácie kotla K2 (dielo 1) je v termíne  september/október 2022. Predpokladaný termín odstávky pre opravu oplechovania a výmenu časti tepelnej izolácie kotla K1 (dielo 2) je v termíne marec/apríl 2023. Uvedený termín odstávky je objednávateľ oprávnený zmeniť.  Presný termín začatia prác na diele závisí od vyhodnotenia verejného obstarávania s predmetom zákazky *„Rekonštrukcia teplovýmenných plôch kotlov K1, K2 v závode ZEVO Bratislava“* (ďalej len "**zákazka**").  Zhotoviteľ je povinný realizovať dielo 1 (kotol K2) do tridsaťosem (38) dní odo dňa odovzdania staveniska, pričom prvý (1.) deň tejto lehoty sa začína plynúť dňom odovzdania staveniska zhotoviteľovi. Demontáž oplechovania a tepelnej izolácie je povinný zhotoviteľ ukončiť do siedmich (7) dní odo dňa odovzdania staveniska, pričom prvý (1.) deň tejto lehoty sa začína plynúť dňom odovzdania staveniska zhotoviteľovi. Zhotoviteľ je povinný vykonať spätnú montáž novej tepelnej izolácie a pôvodného oplechovania na diele 1 (kotol K2) bezodkladne po dokončení realizácie zákazky.  Zhotoviteľ je povinný realizovať dielo 2 (kotol K1) do tridsaťosem (38) dní odo dňa odovzdania staveniska, pričom prvý (1.) deň tejto lehoty sa začína plynúť dňom odovzdania staveniska zhotoviteľovi. Demontáž oplechovania a tepelnej izolácie je povinný zhotoviteľ ukončiť do siedmich (7) dní odo dňa odovzdania staveniska, pričom prvý (1.) deň tejto lehoty sa začína plynúť dňom odovzdania staveniska zhotoviteľovi. Zhotoviteľ je povinný vykonať spätnú montáž novej tepelnej izolácie a pôvodného oplechovania na diele 2 (kotol K1) bezodkladne po dokončení realizácie zákazky. | | | |
| **miesto plnenia:** | ZEVO, Vlčie hrdlo 72, 821 07 Bratislava | | | |
| **zmluvná cena:** | [Uvedená v prílohe č.2 Cena.] |  | **cena je:** | pevná  ; maximálna podľa rozpočtu |

* 1. Neoddeliteľnou súčasťou tejto zmluvy sú **Všeobecné obchodné podmienky** objednávateľa(ďalej aj „VOP“) zverejnené na webovom sídle objednávateľa https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú  ; uplatňujú |
| **text osobitných zmluvných podmienok (ak sa uplatňujú):** | |
| 1. Zmluvné strany sa dohodli, že objednávateľ cenu za vykonanie diela uhradí zhotoviteľovi v dvoch (2) častiach, a to prvú (1.) časť ceny po ukončení prác na kotly K2 v roku 2022, t.j. po ukončení všetkých prác na diele 1 a druhú (2.) časť ceny po ukončení prác na K1 v roku 2023, t.j. po ukončení všetkých prác na diele 2. Ostatné ustanovenia o cene podľa VOP platia v plnom rozsahu. 2. Zmluvné strany sa dohodli, že táto zmluva je zmluvou rámcovou a celková cena zahŕňa všetky náklady zhotoviteľa za plnenie predmetu zmluvy, pričom objednávateľ nie je povinný vyčerpať celý finančný limit uvedený v tejto zmluve. Predmetom fakturácie budú len skutočne poskytnuté práce a skutočne dodaný materiál. 3. Zhotoviteľ nie je oprávnený pri vykonávaní skúšok podľa článku IV tejto zmluvy skúšať technologické zariadenia, ako napr. kotly objednávateľa, pričom je zhotoviteľ oprávnený pri tejto činnosti skúšať len kvalitu zvarov na membránových stenách. | |

* 1. Táto zmluva sa považuje za odstávkovú zmluvu podľa bodu 6.7. VOP: **áno**  ; **nie**
  2. Zhotoviteľ podpisom tejto zmluvy výslovne **súhlasí**  / **nesúhlasí**  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
  3. Skratky a pojmy neuvedené v tejto zmluve majú význam, ako je uvedené vo VOP.

**II. Osobitné ustanovenia pre stavebné práce**

* 1. Zhotoviteľ je povinný v súlade so Stavebným zákonom viesť stavebný denník v slovenskom jazyku vždy, ak je to právnymi predpismi vyžadované. Do stavebného denníka sú oprávnení nahliadať a zapisovať zhotoviteľ, objednávateľ a zamestnanci príslušných orgánov, ktorí sú na to oprávnení podľa príslušných právnych predpisov. Stavebný denník bude k dispozícii kedykoľvek k nahliadnutiu objednávateľovi a príslušným orgánom. V priebehu pracovného času musí byť stavebný denník trvale prístupný na stavenisku. Povinnosť viesť stavebný denník sa končí prevzatím diela. Akékoľvek záznamy, poznámky, oznámenia, výzvy zapísané oprávnenými osobami v stavebnom denníku nebudú mať prednosť pred ustanoveniami zmluvy alebo úkonmi predpokladanými zmluvou.
  2. Zhotoviteľ sa zaväzuje na uskutočnenie diela navrhnúť a použiť iba stavebný výrobok, ktorý je podľa osobitných predpisov (napríklad zákona č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov) vhodný a bezpečný na použitie v stavbe na zamýšľaný účel. Zhotoviteľ sa zaväzuje zabezpečiť a predložiť objednávateľovi všetky certifikáty, osvedčenia a materiálové atesty o dodaných a zabudovaných materiálov stanovené zákonom č. 56/2018 Z. z. o posudzovaní zhody výrobku,  sprístupňovaní určitého výrobku na trhu a o zmene a doplnení niektorých zákonov. Osvedčenia, certifikáty, materiálové atesty a certifikáty preukázania zhody stavebných výrobkov je zhotoviteľ povinný predložiť objednávateľovi najneskôr v deň odovzdávacieho a preberacieho konania.
  3. Zhotoviteľ je povinný priebežne vyhotovovať fotodokumentáciu prác a túto na požiadanie predkladať objednávateľovi.
  4. Počas vykonávania prác je zhotoviteľ zodpovedný za udržiavanie poriadku na stavenisku, priľahlých pozemkoch a na prístupových cestách a za odstránenie všetkých dočasných objektov a zariadení, ktoré už nie sú na realizáciu diela potrebné.
  5. Zhotoviteľ je povinný vykonať všetky primerané opatrenia na ochranu životného prostredia na stavenisku aj mimo neho a na zamedzenie škôd a ohrozenia ľudí a majetku spôsobeného znečistením, hlukom a ďalšími následkami jeho činnosti. Zhotoviteľ zabezpečí, aby emisie a povrchové znečistenia, spôsobené jeho činnosťou, nepresiahli hodnoty stanovené v rozhodnutiach, povoleniach a stanoviskách príslušných orgánov k projektu, ani hodnoty predpísané príslušnými právnymi predpismi. Zhotoviteľ je povinný zamedziť negatívnym vplyvom na existujúce stavby v blízkosti staveniska. Náklady na prijatie a udržiavanie týchto opatrení znáša zhotoviteľ. Zhotoviteľ zabezpečí, aby objednávateľovi alebo tretím osobám nevznikla škoda v prípade dôsledkov takýchto negatívnych vplyvov a zodpovedá za všetku škodu, ktorá takto objednávateľovi alebo tretím osobám vznikne.
  6. Zhotoviteľ je povinný bezodkladne informovať objednávateľa o každej nehode na stavenisku. Zhotoviteľ bude viesť záznamy týkajúce sa ochrany zdravia a bezpečnosti pri práci a prípadných škôd na majetku.
  7. Najneskôr k termínu vydania preberacieho protokolu na prevzatie diela zhotoviteľ odstráni zo staveniska všetko vybavenie, odpad, nepotrebný stavebný materiál, dočasné objekty, konštrukcie a zariadenia zhotoviteľa. Zhotoviteľ uvedie stavenisko do stavu vyžadovaného zmluvou, alebo rozhodnutiami vydanými vo vzťahu k stavenisku príslušnými orgánmi a zanechá stavenisko v bezpečnom stave.
  8. Objednávateľ si vyhradzuje dielo neprevziať, ak dielo má vady a nedorobky, ktoré bránia bezpečnému a bezproblémovému používaniu alebo prevádzkovaniu diela (tzv. podmieňujúce vady a nedorobky), alebo dielo nedosahuje parametre požadované v zmysle tejto zmluvy, projektovej dokumentácie, alebo neboli splnené ďalšie povinnosti zhotoviteľa v zmysle tejto zmluvy. O vadách a nedorobkoch diela spíšu zmluvné strany súpis, v ktorom dohodnú termín ich odstránenia. Zhotoviteľ je povinný na vlastné náklady opravovať dielo (a to i opakovane), až kým nebudú všetky vady a nedorobky odstránené, nebudú dosiahnuté zmluvou garantované parametre diela a splnené ďalšie povinnosti zhotoviteľa, alebo kým objednávateľ neodstúpi od zmluvy.

**III. Osobitné ustanovenia pre servisné práce**

* 1. Ak zhotoviteľ poskytol na technologické zariadenie záruku za akosť, alebo ak je predmetom zmluvy vykonávanie servisných prác, zhotoviteľ sa zaväzuje vykonávať servis v súlade s ustanoveniami zmluvy podľa technického manuálu, návodu alebo odporúčania výrobcu technologického zariadenia, a to počas doby trvania záruky za akosť alebo po dobu vykonávania servisných prác podľa zmluvy.

**IV. Skúšky**

* 1. Ak to ustanovenia zmluvy predpokladajú, ak to vyplýva z povahy prác, alebo ak to objednávateľ požaduje, zhotoviteľ je povinný vykonať, a to aj opakovane, skúšky:
     1. materiálov alebo častí diela, ktoré sú výsledkom stavebných prác.
  2. Náklady na vykonanie skúšok znáša zhotoviteľ.
  3. Ak nie je určený rozsah vykonávaných skúšok, vykonajú sa tie skúšky, ktoré zodpovedajú povahe technologického zariadenia, materiálu alebo časti diela, alebo ktoré sú štandardom v príslušnom technickom odvetví.
  4. Pri hodnotení výsledkov skúšok vezme objednávateľ do úvahy požiadavky na vlastnosti technologického zariadenia, akosť materiálu alebo funkčnosť diela, ako aj dopad ich užívania na prevádzkové a iné vlastnosti diela ako celku.
  5. O riadnom vykonaní skúšok sa spíše záznam o vykonaní skúšky. Skúšky sa budú považovať za vykonané vyhlásením objednávateľa o ich riadnom vykonaní.
  6. Všetky záznamy a protokoly o vykonaní skúšok musia byť spísané v slovenskom jazyku a podpísané zhotoviteľom a objednávateľom.
  7. Ak technologické zariadenie, materiály, dielo, alebo časť diela nevyhovie vykonaným skúškam, každá zo zmluvných strán môže požadovať, aby sa neúspešné skúšky za rovnakých podmienok opakovali. Ak skúšky a/alebo opakované skúšky preukážu, že skúšané technologické zariadenia, materiály, dielo alebo jeho časť má vady, nedorobky, alebo inak nezodpovedá požiadavkám zmluvy, zhotoviteľ je povinný tieto vady alebo nedorobky na vlastné náklady odstrániť, alebo inak uviesť dielo na vlastné náklady do súladu so zmluvou.

**V. Nakladanie s odpadmi**

* 1. Zhotoviteľ je povinný pri nakladaní s odpadmi dodržiavať zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „Zákon o odpadoch“) a všetky príslušné právne predpisy upravujúce nakladanie s odpadmi. Zhotoviteľ sa najmä, nie však výlučne, zaväzuje v mene objednávateľa plniť všetky povinnosti držiteľa odpadu podľa § 14 Zákona o odpadoch.
  2. Objednávateľ sa zaväzuje odpad, ktorý vznikne zhotoviteľovi počas realizácie diela podľa tejto zmluvy, spracovať na vlastné náklady podľa príslušných všeobecne záväzných právnych predpisov, najmä podľa Zákona o odpadoch.

**VI. Trvanie zmluvy**

1. Táto zmluva sa uzatvára na dobu určitú, a to do 31.12.2023 odo dňa účinnosti tejto zmluvy alebo do vyčerpania stanoveného finančného limitu v rozsahu [●] EUR (slovom: [●]) bez DPH podľa toho, ktorá skutočnosť nastane skôr.

**VII. Záverečné ustanovenia**

* 1. Objednávateľ ako prevádzkovateľ osobných údajov týmto informuje zhotoviteľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje objednávateľ spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa Zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u objednávateľa právo:
     1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
     2. namietať spracúvanie svojich osobných údajov;
     3. na prenosnosť osobných údajov;
     4. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle objednávateľa (ďalej len „**Informácie o ochrane osobných údajov**“).
  2. Zhotoviteľ podpisom zmluvy potvrdzuje že:
     1. správnosť a pravdivosť osobných údajov, ktoré sa ho týkajú a sú uvedené v tejto zmluve;
     2. mu boli poskytnuté Informácie o ochrane osobných údajov;
     3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol objednávateľovi v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
  3. Zhotoviteľ sa zaväzuje pri vykonávaní prác podľa tejto zmluvy neporušovať zákaz nelegálneho zamestnávania v zmysle zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „zákon o nelegálnej práci a nelegálnom zamestnávaní“) a vyhlasuje, že dielo nebude vykonávané prostredníctvom žiadneho pracovníka, ktorého by nelegálne zamestnával či už priamo zhotoviteľ alebo jeho subdodávatelia. V prípade,  ak v dôsledku porušenia vyššie uvedeného záväzku, alebo nepravdivosti vyššie uvedeného vyhlásenia, alebo nesplnenia povinností vyplývajúcich zhotoviteľovi zo zákona o nelegálnej práci a nelegálnom zamestnávaní, bude objednávateľovi uložená pokuta, alebo akákoľvek ďalšia sankcia, či uplatnený akýkoľvek nárok, je zhotoviteľ povinný tieto v plnom rozsahu uhradiť objednávateľovi. Takéto konanie zhotoviteľa sa bude považovať za podstatné porušenie tejto zmluvy s právom objednávateľa od tejto zmluvy odstúpiť.
  4. Zhotoviteľ je povinný zabezpečiť dodržiavanie Zásad práce a správania sa zamestnancov dodávateľa.
  5. Neoddeliteľnou súčasťou zmluvy sú nasledovné prílohy:

|  |  |
| --- | --- |
| **Zoznam príloh:** | |
| 1. | Technická špecifikácia |
| 2. | Cena – výkaz výmer |
| 3. | Zásady práce a správania sa zamestnancov dodávateľa |

* 1. Táto zmluva je vyhotovená v troch (3) rovnopisoch, z toho dve (2) pre objednávateľa a jeden (1) rovnopis pre zhotoviteľa.

|  |  |
| --- | --- |
| V ........................... dňa ............................ | V ........................... dňa ............................ |
| **Objednávateľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | **Zhotoviteľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s**. **v skratke: OLO a.s.**  [meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |

Príloha č. 1 k Zmluve o dielo

**Technická špecifikácia**

Demontáž oplechovania a tepelnej izolácie vybraných častí kotlov K1, K2 v závode ZEVO Bratislava. Následne po výmene membránových stien zabezpečenie novej tepelnej izolácie, jej montáž a spätnú montáž pôvodného oplechovania kotlov K1, K2.

(Výmena membránových stien nie je predmetom tejto zákazky).

* Kotol K2 sa bude rekonštruovať v 9 / 10mesiaci roku 2022 a kotol K1 v 3 / 4 mesiaci roku 2023.
* Presný termín bude upresnený na základe vyhodnotenia súťaže „Rekonštrukcia teplovýmenných plôch kotlov K1, K2 v závode ZEVO Bratislava“
* Dielo (platí pre oba kotle samostatne) sa musí vykonať do tridsaťosem (38) dní odo dňa odovzdania staveniska
* Demontáž oplechovania a tepelnej izolácie je nutné ukončiť do siedmych (7) dní odo dňa odovzdania staveniska
* Spätnú montáž novej tepelnej izolácie a pôvodného oplechovania je nutné vykonať ihneď po dokončení výmeny membránových stien t.j. po dokončení zákazky „Rekonštrukcia teplovýmenných plôch kotlov K1, K2 v závode ZEVO Bratislava“

**Protiplnenia zo strany obstarávateľa:** (OLO a.s.)

* Zabezpečenie potrebných pracovných lešení (montáž – demontáž)
* Demontáž horákov a potrebných častí konštrukcií
* Likvidácia demontovanej tepelnej izolácie a materiálové zhodnotenie poškodeného oplechovania

**Plnenia zo strany zhotoviteľa pozostávajú:**

1. ***Demontáž oplechovania***

Demontuje sa obkladový pozinkovaný trapézový plech 35x196x980 hrúbky t= 0,8mm, materiál St 37, pripevnený k pomocnej konštrukcii pozinkovanými skrutkami s podložkou o rozmeroch (4,2 x 19 mm alt. 6,3 x 19 mm). Vzdialenosť medzi skrutkovými spojeniami je 150 – 200 mm.

* Pravá a ľavá strana kotlov sa odizoluje cca od výšky + 11,00 m do výšky + 22,00 m. (šírka cca 5 m) – (závisí od presahu oplechovania).
* Predná stena kotlov sa odizoluje cca od výšky + 22,00 m po výšku + 15,50 m.
* Oplechovanie sa musí pred demontážou označiť vzhľadom na jeho znovupoužitie.
* Demontovaný trapézový plech sa uloží v areáli kotolne na mieste vyznačenom obstarávateľom.

1. ***Demontáž tepelnej izolácie***

Po demontáži vyznačenej časti oplechovania sa zdemontuje pôvodná tepelná izolácia a hliníková fólia. Oba typy demontovaných materiálov odovzdá zhotoviteľ na likvidáciu obstarávateľovi. Zhotoviteľ ich transportuje a rozdelí do pristavených kontajnerov pred areálom kotolne ZEVO , alternatívne na iné miesto v areáli kotolne ZEVO.

1. ***Demontáž nosných a pomocných konštrukcií (pre pripevnenie oplechovania)***

Nosné a pomocné nosné konštrukcie, ktoré budú prekážať demontáži membránových stien bude nutné zdemontovať (odrezať) z hlavných nosných konštrukcií a odložiť pre znovupožitie v areáli kotolne na mieste vyznačenom obstarávateľom.

Bližší rozmerový popis konštrukcií je uvedený v priloženej výkresovej a foto dokumentácii.

Je zakázané rezať, vŕtať, brúsiť, nitovať, zvárať priamo na tlakové rúrky membránových stien!

1. ***Zabezpečenie a dodanie novej tepelnej izolácie + potrebných materiálov***
2. Nová tepelná izolácia v potrebnom množstve - podľa uvedenej špecifikácie
3. Hliníková fólia v potrebnom množstve - podľa uvedenej špecifikácie
4. Materiál na osadzovacie tŕne + prídržné klipsy v potrebnom množstve - podľa uvedenej špecifikácie
5. Samolepiaca hliníková páska v potrebnom množstve - podľa uvedenej špecifikácie
6. Náhradný pozinkovaný plech, ako výmena za poškodené časti – podľa potreby
7. Prídavné prvky ako U-profily, pásovina, skrutky – podľa potreby, podľa výkresovej dokumentácie
8. ***Spätná montáž a úprava pomocných nosných konštrukcií (pre pripevnenie oplechovania)***

* Pomocné nosné konštrukcie, ktoré boli odstránené z dôvodu výmeny membránových stien budú spätne osadené na nosné konštrukcie (presne podľa priloženej výkresovej dokumentácie).
* Prácu môže vykonať len zvárač, ktorý absolvoval školenie v zmysle STN EN ISO 9606-1:2015 (STN EN 287 – 1:2012)
* Je zakázané rezať, vŕtať, brúsiť, nitovať, zvárať priamo na tlakové rúrky membránových stien!

1. ***Osadenie nosných tŕňov (návar)***

Na upevnenie minerálnej vaty – tepelnej izolácie sa použijú tŕne Ø 6 mm. Navarenie nosných tŕňov je možné vhodnou zváracou elektródou do priemeru 2,5 mm. (Materiál membránových stien je St 35.8I). Navarenie tŕňov na membránové steny sa realizuje v potrebnom množstve, podľa priloženého kladačského plánu v priloženej dokumentácii.

* Dĺžka jednotlivých tŕňov je cca 250 mm (podľa potreby)
* Pred začatím zváračských prác je potrebné očistiť povrch membránových stien od zbytkov korózie a nečistôt drôtenou kefou
* Zvárať možno len na praporky membránových stien
* Je zakázané rezať, vŕtať, brúsiť, nitovať, zvárať priamo na tlakové rúrky membránových stien!
* Prácu môže vykonať len zvárač, ktorý absolvoval školenie v zmysle
* STN EN ISO 9606-1:2015 (STN EN 287 – 1:2012)

1. ***Osadenie a prichytenie novej tepelnej izolácie***

Osadenie na predpripravené nosné tŕne. Hrúbka tepelnej izolácie S=100+100=200 mm.

Požiadavky na tepelnú izoláciu:

* Minerálna rohož pripevnená na drôtenom pletive, mat. St 37-pozink, objemová hmotnosť izolácie: 100 - 105 kg/m3. Kvalita do AGI Q 131,132,135 do DIN 4102/A1 nehorľavé.
* Aplikácia 2 vrstiev tepelnej izolácie s hrúbkou 2 x 100 mm, spolu 200 mm. Každá vrstva musí byť samostatne prichytená na nosných tŕňoch prídržnými klipsami podľa priloženého kladačského plánu.
* Izolácia je osadená na tŕňoch potrebnej dĺžky, Ø 6 mm, St 37- 3K, do štvorca v priemere 10 ks/m2.
* Vzájomná poloha krajov izolácie musí byť posunutá minimálne o hrúbku izolácie, to isté platí aj medzi jednotlivými vrstvami izolácie. Na každom tŕni musí byť osadený prídržný klips.
* V spojovacích miestach rohoží sa použijú na spájanie drôtenej sieťky pozinkované spony Ø 2x 115 mm. Max. rozostup medzi sponami je 150 mm. (Alternatívne sa drôtená rohož môže spojiť pozinkovaným drôtom Ø 1,2 – 1,4 mm, St 37, tzv. krížikovým stehom).
* Povrch vonkajšej vrstvy tepelnej izolácie sa pripevní pomocou prídržných klipsov hliníková fólia hrúbky 80 μm s dostatočným presahom a spoje sa prelepia samolepiacou hliníkovou páskou hrúbky 50 μm.

1. ***Spätná montáž pôvodného oplechovania***

Podľa dodanej špecifikácie. Okolie priehladítok, SNCR trysiek atď, bude možno čiastočne nutné nahradiť novým oplechovaním v závislosti od stupňa jeho poškodenia demontážou či koróziou.

**Kontroly a predpisy:**

**Kontrola zvarov:**

Predmetom kontroly kvality zvarov sú tŕne a pomocná konštrukcia

1. Vizuálna skúška: Slúži k priebežnej kontrole a zisteniu väčších nedostatkov

Skúšku priebežne vykonáva zhotoviteľ.

1. Skúška na ohyb: Slúži na jednoduché posúdenie kvality parametrov zvaru. Zvar je pritom namáhaný na ťah, tlak a ohyb.

Navarené tŕne a plochá oceľ pomocnej konštrukcie sú pomocou vhodnej rúry nasadenej tesne pri zvare ohýbané o 30˚. Výsledok skúšky je kladný keď sa vo zvare neobjaví žiadna trhlina či lom.

Skúšky na ohyb bude priebežne vykonávať zhotoviteľ minimálne na 30% zvarov. Objednávateľ si vyhradzuje právo na vykonanie náhodnej skúšky na ohyb za účasti zhotoviteľa.

**Všeobecné definície pri naváraní pomocných konštrukcií:**

1. Prácu môže vykonať len zvárač, ktorý absolvoval školenie v zmysle STN EN ISO 9606-1:2015 (STN EN 287 – 1:2012)
2. Pred navarením dištančných profilov je potrebné očistiť povrch od korózie obrúsením.
3. U dištančných profilov, ktoré sú ošetrené proti korózii je potrebné obrúsiť plochu navárania v šírke cca 1 cm.
4. Dištančné profily sa zásadne navárajú priebežne.
5. Zhotovený zvar sa musí očistiť od strusky a vizuálne skontrolovať (nesmie vykazovať trhliny).
6. Elektrické káble sa nesmú nachádzať na pochôdznych plochách.
7. Na tlakových častiach a ich nosných prvkoch sa nesmú vykonávať zváračské práce.
8. Pri zváracích prácach v blízkosti tlakových častí je potrebné viesť zvar spravidla od tlakovej časti a nie naopak.
9. Oblasť zvárania musí byť chránená protipožiarnou plachtovinou.
10. Zbytky elektród sa nezahadzujú, je nutné ich zbierať do vhodnej nádoby.
11. Miesta zvarov, ktoré boli ošetrené náterovými hmotami treba po zváraní opraviť vhodnými náterovými hmotami.

Príloha č. 2 k Zmluve o dielo

**Cena – výkaz výmer**

Príloha č. 3 k Zmluve o dielo

**Zásady práce a správania sa zamestnancov dodávateľov a odberateľov**

**Bezpečnosť a ochrana zdravia pri práci – dodávatelia/odberatelia**

**Skratky:**

BOZP Bezpečnosť ochrana zdravia pri práci

BPP Bezpečný pracovný postup

OLO a.s. Odvoz a likvidácia odpadu a.s., v skratke: OLO a.s.

OOPP Osobné ochranné pracovné prostriedky

OPP Ochrana pred požiarmi

SR Slovenská republika

ZEVO Zariadenie na energetické využitie odpadu, Vlčie hrdlo 72, 821 07 Bratislava

Pokiaľ je v tejto norme uvedený zamestnanec dodávateľa/odberateľa znamená to akéhokoľvek pracovníka dodávateľa/odberateľa vykonávajúceho plnenie pre dodávateľa/odberateľa na základe pracovného pomeru alebo obdobného pracovného vzťahu (napr. dohody o prácach vykonávaných mimo pracovného pomeru). Ustanovenia týkajúce sa dodávateľa/odberateľa sa vzťahujú aj na subdodávateľa alebo jeho pracovníka a dodávateľ/odberateľ zodpovedá, ako by plnil sám.

**Povinnosti dodávateľa/odberateľa:**

* oboznámiť sa a preukázateľne preškoliť svojich zamestnancov so znením týchto zásad, pred vstupom do priestorov a areálov spoločnosti OLO a.s,
* školiť svojich zamestnancov a svojich subdodávateľov o možných ohrozeniach a nebezpečenstvách vzniku úrazu a poškodení zdravia na pridelenom pracovisku a tieto školenia preukázateľne zdokumentovať,
* vykonávať činnosti len na základe oprávnenia, odbornej a zdravotnej spôsobilosti v zmysle platnej legislatívy SR,
* dodržiavať všetky všeobecne záväzné právne predpisy a interné predpisy spoločnosti OLO a.s. na zaistenie BOZP,
* oznámiť bezodkladne kontaktnej osobe spoločnosti OLO a.s., vznik každého pracovného úrazu, nebezpečnej udalosti, bezprostrednej hrozby a závažnej priemyselnej havárie, pričom táto povinnosť sa vzťahuje aj na všetkých subdodávateľov dodávateľa/odberateľa (každý subdodávateľ je povinný nahlásiť uvedené skutočnosti aj kontaktnej osobe spoločnosti OLO a.s. ako aj objednávateľovi výkonu),
* používať len také pracovné vybavenie, ktoré spĺňa príslušné všeobecne záväzné právne predpisy SR,
* udržiavať čistotu a poriadok na pracoviskách,
* zabezpečiť OOPP, v zmysle charakteru vykonávaných prác, a to v dostatočnom množstve a potrebnej kvalite, vyžadovať a preukázateľne kontrolovať ich používanie,
* vykonávať pravidelné kontroly svojich zamestnancov, ako aj všetkých zamestnancov svojich subdodávateľov, ktoré dodávateľ/odberateľ preukázateľne (písomne) zdokumentuje a na vyžiadanie spoločnosti OLO a.s. predloží,
* uschovávať na mieste výkonu všetku relevantnú dokumentáciu (záznamy zo školení, pracovné a technologické postupy, návody na používanie, osvedčenia a preukazy odbornej, zdravotnej a technickej spôsobilosti, atď.). V prípade zahraničných zamestnancov zabezpečiť odbornú spôsobilosť platnú v SR. Náklady s tým spojené znáša dodávateľ/odberateľ,
* zabezpečiť, aby zamestnanci nenastupovali na výkon prác pod vplyvom alkoholických, omamných alebo psychotropných látok a aby alkoholické, omamné alebo psychotropné látky nepožívali v čase výkonu prác.

Pred začatím prác v spoločnosti OLO a.s. je dodávateľ/odberateľ povinný dodať BPP vykonávaných prác. BPP musí byť obsahovať:

* popis jednotlivých krokov a pracovných operácií,
* zdroje a prostriedky nutné k vykonaniu práce (pracovná skupina zamestnancov, použitie strojov a zariadení a špeciálnych pracovných prostriedkov, pomôcok a pod., druhy a typy dočasných stavebných konštrukcií, najmä lešení, podporných konštrukcií, plošín, technológie, použité materiály, chemické látky),
* kvalifikačné požiadavky osôb a požiadavky na odbornú a zdravotnú spôsobilosť (špeciálne školenia a kvalifikácia),
* vyhodnotenie rizík pre danú pracovnú činnosť,
* nebezpečné miesta a situácie, ohrozené priestory,
* ochranné pásma,
* použité nebezpečné chemické látky a materiály,
* vysoko rizikové činnosti a činnosti vyžadujúce povolenie,
* špecifické problémy a neštandardné situácie danej práce,
* zoznam technických opatrení, ktoré je nutné uskutočniť (ochranné konštrukcie, kolektívna ochrana, dočasné stavebné konštrukcie – napr. lešenie, apod.),
* zoznam organizačných opatrení, ktoré je nutné uskutočniť (organizácia práce, vymedzenie priestorov, písomné povolenia v súlade s legislatívou/internými predpismi, režim práce, a pod.),
* opatrenia k zaisteniu BOZP v okolí pracoviska (napr. ochrana verejnosti),
* stanovenie OOPP,
* komunikačné a skladovacie plochy,
* príprava pracoviska a pracovné podmienky pre zahájenie práce,
* prístupy na pracovisko,
* dočasné osvetlenie a napájanie,
* dôležité upozornenia a značenie,
* opatrenia k zabezpečeniu pracoviska po dobu, kedy sa na ňom nepracuje,
* zvislá doprava materiálu (napr. zdvíhacie zariadenia – žeriavy, kladky, výťahy, hydraulické ruky, stavebné stroje, apod.),
* vodorovná doprava materiálu (autodoprava, manipulačné vozíky, ručné zdvíhanie bremien, apod.),
* spôsob vykládky a nakládky,
* skladovanie,
* postupy v prípade nehody,
* spôsoby evakuácie,
* ochrana pred požiarmi,
* prvá pomoc, záchranný plán a evakuácia osôb (spôsoby evakuácie osôb),
* opatrenia pre mimoriadne klimatické podmienky,
* bezpečnostné predpisy, požiadavky a ďalšie dokumenty súvisiace s vykonávanou prácou (legislatíva, technické normy, požiarny projekt, požiadavky výrobcov, výkresová dokumentácia, statické výpočty, a pod.),
* identifikácia osoby, ktorá spracovala, kontrolovala a schválila BPP,
* meno a priezvisko osôb, ktoré sa podieľali na stanovení BPP (spracovaní, kontrolovaní, schválení) dátum a podpisy týchto osôb,
* prezenčná listina o oboznámení príslušných osôb.

**Školenie zamestnancov dodávateľa/odberateľa + oboznámenie s predpisom v materinskom jazyku daného zamestnanca**

Všeobecné školenia v oblasti BOZP

Dodávateľ/odberateľ je povinný:

* školiť svojich zamestnancov, ako aj všetkých svojich subdodávateľov o všeobecných požiadavkách BOZP, ktoré vyplývajú zo všeobecne záväzných právnych predpisov SR, interných predpisov spoločnosti OLO a.s., so zásadami bezpečného správania sa, ako aj so systémom bezpečnosti práce (interné predpisy spoločnosti OLO a.s. sú k dispozícií na vyžiadanie u kontaktnej osoby OLO a.s., a u objednávateľa výkonu prác),

Odborné školenia / spôsobilosť

Dodávateľ/odberateľ je povinný:

* pre činnosť na vyhradených technických zariadeniach zabezpečiť, aby mali zamestnanci platné oprávnenie alebo odbornú spôsobilosť potrebnú na vykonávanú činnosť podľa všeobecne záväzných právnych predpisov SR,
* zabezpečiť, aby zamestnanci mali vždy pri sebe osvedčenie o odbornej spôsobilosti (napr. preukaz obsluhy motorových vozíkov, viazač bremien, lešenár, na práce vo výškach, a pod.) a na vyžiadanie ho predložiť,
* zamestnanci môžu obsluhovať pridelený pracovný prostriedok, resp. vykonávať stanovené pracovné činnosti len ak absolvovali príslušné odborné školenia (v súlade so všeobecne záväznými právnymi predpismi na zaistenie BOZP).

**Vzájomné informovanie o ohrozeniach na spoločných pracoviskách**

Je nevyhnutné zabezpečiť vzájomnú informovanosť/oboznámenie všetkých osôb pohybujúcich sa na spoločných pracoviskách o platných pravidlách, predpisoch, organizácii práce, vykonaných činnostiach, najmä o možných ohrozeniach, preventívnych opatreniach a opatreniach na poskytnutie prvej pomoci.

Pri vzájomnom informovaní o ohrozeniach je dodávateľ/odberateľ povinný:

* posúdiť ohrozenia vyplývajúce z vykonávanej činnosti, ako aj činnosti všetkých subdodávateľov a uvedené písomne zdokumentovať a uviesť v **BPP** a na vyžiadanie predložiť zodpovednému zamestnancovi spoločnosti OLO a.s.,
* riziká uvedené v BPP aktualizovať pri každej zmene (napr. novej činnosti, nových pracovných a technologických postupoch, nových subdodávateľoch) a informovať o danej skutočnosti zodpovedného zamestnanca spoločnosti OLO a.s.

**Doprava v priestoroch spoločnosti OLO a.s.**

Pred vjazdom do areálu spoločnosti OLO a.s. sú dodávatelia/odberatelia povinní vyplniť  **Povolenie na vjazd a vstup do areálu spoločnosti OLO a.s.** a zaslať ju na schválenie objednávateľovi. Pred vjazdom do areálu spoločnosti OLO a.s. sú dodávatelia/odberatelia povinní preukázať sa potvrdeným povolením na vjazd a vstup do areálu.

Zamestnanci dodávateľa/odberateľa sú povinní najmä dodržiavať na vonkajších komunikáciách spoločnosti OLO a.s. nasledovné pravidlá na zaistenie bezpečnosti:

* pri chôdzi používať chodníky a vyhradené cesty, rešpektovať zákazy vstupu, kde nie sú chodníky, chodiť zásadne pri ľavom okraji vozovky,
* na prechádzanie cez cestné komunikácie používať vyznačené priechody pre chodcov,
* mimo priechodu pre chodcov prechádzať cez vozovku len kolmo na jej os,
* pred vstupom na vozovku sa presvedčiť, či tak môžu urobiť bez nebezpečenstva, len čo vstúpia na vozovku, nesmú sa na nej bezdôvodne zdržiavať, ani zastavovať,
* pri výkone prác v priestoroch s pohybom vozidiel nad 3,5 tony je každá poverená osoba povinná vždy používať nasledovné OOPP: bezpečnostná pracovná obuv, ochranná prilba (v priestoroch a areáli ZEVO a v miestach stohovania materiálu nad 2 m v celej spoločnosti OLO a.s.), reflexná certifikovaná vesta, resp. certifikovaný vrchný odev vyhotovený v zmysle STN EN ISO 20471, (reflexné traky a iné výrobky určené pre neprofesionálne použitie sú zakázané), pracovný odev - dlhé nohavice a ostatné OOPP podľa charakteru práce,
* motorové vozidlá a motorové vozíky môže obsluhovať len zamestnanec dodávateľa/odberateľa spoločnosti, ktorý vlastní príslušné oprávnenie (platný vodičský preukaz alebo preukaz obsluhy motorového vozíka príslušnej triedy), ktorý musí byť platný na území SR, pričom vodič musí mať príslušné oprávnenie počas jazdy vždy pri sebe,
* vodiči sú povinní jazdiť po komunikáciách mimoriadne opatrne a brať ohľad na iných účastníkov cestnej premávky,
* vodič je povinný použiť bezpečnostný pás počas jazdy, v prípade vozíka, ak je ním vybavený,
* vodič je povinný mať na vonkajších komunikáciách počas celého roka rozsvietené stretávacie svetlomety,
* vodič je povinný pri každom opustení motorového vozidla, resp. manipulačnej techniky, tieto zabezpečiť proti samovoľnému pohybu a neoprávnenému použitiu inou osobou, napr. uviesť do činnosti parkovaciu brzdu a vytiahnuť kľúčik zo spínacej skrinky a pod.

Všetci účastníci premávky sú povinní správať sa ohľaduplne, aby neohrozili plynulosť premávky, bezpečnosť chodcov a vozidiel. Pritom sú povinní prispôsobiť svoje správanie predovšetkým charakteru a technickému stavu komunikácie alebo chodníku.

Je zakázané:

* prechádzať bez povolenia zo svojho pracoviska na iné pracoviská,
* zdržiavať sa v jazdnej dráhe vozidiel a v manipulačnom priestore motorových vozíkov a žeriavov,
* zdržiavať sa pod zaveseným alebo zdvihnutým bremenom,
* pri vjazde do areálu sú všetci vodiči povinní dodržiavať dopravné značenie v areáli spoločnosti OLO a.s. a najvyššiu prípustnú vydanú povolenú rýchlosť,
* vodičovi používať dopravný prostriedok, ktorý je poškodený alebo technicky nespôsobilý,
* vodičovi používať počas jazdy mobilné telefóny, vysielačky, prenosné rádia, MP3 prehrávače alebo vykonávať inú obdobnú činnosť, ktorá nesúvisí s jazdou.

**Pracovné prostriedky (technické zariadenia, prístroje, náradie, a pod.)**

Používanie strojov a zariadení

Zamestnanci dodávateľa/odberateľa (subdodávatelia):

* môžu používať pracovné prostriedky len ak zodpovedajú predpisom na zaistenie BOZP a ak sú dodržané podmienky, ktoré vymedzil ich výrobca,
* môžu vykonávať činnosť na pracovných prostriedkoch len po absolvovaní školenia a ak majú príslušnú odbornú a zdravotnú spôsobilosť v zmysle platnej legislatívy SR (doklady musia byť k dispozícií na vyžiadanie),
* môžu vykonávať činnosť na pracovných prostriedkoch iba s príslušnými OOPP, a to na základe posúdenia rizík vyplývajúcich z charakteru prác,
* môžu používať stroje a zariadenia vo vlastníctve spoločnosti OLO a.s. (ako napr. žeriavy, vysokozdvižné plošiny atď.) len výnimočne v prípade potreby s výslovným súhlasom príslušného objednávateľa prác a len s jeho obsluhou.

V prípade zariadení, ktoré podliehajú špeciálnemu skúšaniu, musia byť k dispozícii doklady o skúške. Všetky uvedené doklady a dokumenty musí dodávateľ/odberateľ a všetci jeho subdodávatelia uschovávať na mieste výkonu prác.

Ochranné zariadenia a bezpečnostné prvky

Je zakázané poškodzovať, zasahovať, vyraďovať z prevádzky alebo meniť funkčné vlastnosti ochranných zariadení a bezpečnostných prvkov na pracoviskách, pracovných prostriedkoch alebo strojových zariadeniach.

**Chemické látky a zmesi (ďalej len „CHLaZ)**

Pravidlá pre CHLaZ:

* v priestoroch spoločnosti OLO a.s. sa môžu používať len CHLaZ, ktoré boli interne schválené objednávateľom,
* dodávateľ/odberateľ musí svojich zamestnancov pred začiatkom práce, preukázateľne preškoliť o ohrozeniach a nebezpečenstvách pri práci s CHLaZ a opatreniach na ochranu zdravia a života,
* pri akejkoľvek manipulácií s CHLaZ sú zamestnanci povinní používať iba predpísané a vhodné OOPP, pri manipulácii a skladovaní CHLaZ je povinnosť dodržiavať príslušné bezpečnostné alebo prevádzkové predpisy vyznačené v karte bezpečnostných údajov (ďalej len „KBÚ“),
* KBÚ musí byť umiestnená na každom pracovisku, kde sa používa a manipuluje s CHLaZ, a to na viditeľnom a dostupnom mieste,
* CHLaZ sa zakazuje prelievať do neoriginálnych nádob určených najmä na potravinárske účely (napr. PET fľaše od nealkoholických nápojov), kde by mohlo dôjsť k zámene a nechcenému požitiu CHLaZ. Používať sa môžu výhradne originálne nádoby a obaly,
* každá CHLaZ musí byť označená symbolom nebezpečenstva, etiketou v slovenskom jazyku a dodávaná len s KBÚ v slovenskom jazyku,
* CHLaZ sa prepravujú a skladujú len v dostatočne pevných a odolných obaloch zabraňujúcich ich samovoľnému unikaniu alebo rozkladaniu,
* skladovať nebezpečné CHLaZ len na miestach k tomu určených, v predpísanom množstve, s vyznačením obsahu a bezpečnostným označením,
* zabrániť spoločnému skladovaniu látok a zmesí, ktoré spolu môžu nebezpečne reagovať,
* pri manipulácii a skladovaní CHLaZ nejesť, nepiť, nefajčiť, nevdychovať prach, výpary a aerosóly.

**Nasadenie CHLaZ klasifikovaných ako CMR (karcinogénny, mutagénny, poškodzujúci reprodukciu) alebo toxický (viď nižšie všetky kategórie nebezpečnosti) je vo všeobecnosti zakázané a je možné len vo výnimočných a odôvodnených prípadoch, pokiaľ neexistuje menej nebezpečná náhrada:**

* Karcinogenita kategórie 1A/1B (H350)
* Mutagenita zárodočných buniek kategórie 1A/1B (H340)
* Reprodukčná toxicita kategórie 1A/1B (H360)
* Akútna toxicita kategórie 1 (H300/H310/H330)
* Akútna toxicita kategórie 2 (H300/H310/H330)
* Akútna toxicita kategórie 3 (H301/H311/H331)
* Toxicita pre špecifický cieľový orgán – jednorazová expozícia kategórie 1 (H370)
* Toxicita pre špecifický cieľový orgán – opakovaná expozícia kategórie 1 (H372).

**Stavebné a rekonštrukčné práce**

Pri vymedzovaní staveniska sa musí prihliadať na bezpečnosť priestorov a komunikácií v okolí staveniska a na bezpečnosť ďalších priestorov dotknutých stavebnými prácami. Ak je z dôvodu vzájomného ohrozenia pri práci viacerých dodávateľov/odberateľov na jednom pracovisku/stavenisku vymenovaný koordinátor bezpečnosti na stavenisku, je nutné jeho pokyny bezpodmienečne plniť. Stavenisko musí byť zreteľne:

* označené názvom dodávateľa/odberateľa (označenie spoločnosti musí obsahovať údaje o zodpovedných osobách a možnostiach ich zastihnutia), termínom začatia a predpokladaného ukončenia prác,
* označené bezpečnostnými značkami a tabuľkami,
* oplotené/ohradené v zmysle platnej legislatívy do výšky najmenej 1,80 m s uzamykateľnými vstupmi a výstupmi (napr. montáž/demontáž konštrukčných častí, podporných častí konštrukcií, použitie ťažkej technológie, výkopové práce, práca s vysokým napätím, práce vo výškach, zváracie a rozbrusovacie práce, a pod.)

V priestoroch staveniska musí každá osoba vždy používať OOPP (bezpečnostná pracovná obuv, ochranná prilba, reflexná certifikovaná vesta resp. certifikovaný vrchný odev vyhotovený v zmysle STN EN ISO 20471 s označením spoločnosti, (reflexné traky a iné výrobky určené pre neprofesionálne použitie sú zakázané), pracovný odev - dlhé nohavice a ostatné OOPP podľa charakteru práce).

Upozornenie: Použitie pásky na vymedzenie a oddelenie staveniska prípadne montážneho miesta je neprípustné a v rozpore s Vyhláškou Ministerstva práce, sociálnych vecí a rodiny Slovenskej republiky č. 147/2013 Z.z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v platnom znení.

Dodávateľa/odberateľa je povinný zabezpečiť:

* aby počas výstavby bol na stavenisku neustále prítomný zodpovedný stavbyvedúci s preukazom odbornej spôsobilosti a vedúci pracovných skupín,
* v prípade potreby na stavenisku po celý čas prítomnosť slovensky hovoriacej osoby schopnej tlmočiť inojazyčným osobám.
* pravidelné čistenie staveniska, materiál z búracích alebo iných prác, prípadne iné odpady z výstavby naložiť do pristavených kontajnerov a pravidelne vyvážať.

Priestory/budovy v užívaní dodávateľa/odberateľa

S výnimkou skladovacích plôch a budov povolených na užívanie dodávateľom/odberateľom zo strany spoločnosti OLO a.s.sa inde nesmú odkladať, resp. skladovať žiadne materiály.

**Kryty, otvory**

Z hľadiska prevencie pádu osôb, napr. cez kryty, svetlíky, schodišťové otvory a iné nebezpečné otvory v podlahe, na strechách a na iných miestach, je potrebné prijať nasledujúce opatrenia:

* všetky otvory a/alebo nebezpečné priehlbiny v podlahách zakryť a/alebo ohradiť,
* nosnosť použitých krytov, plechov, roštov a podobne musí zodpovedať nosnosti okolitej podlahy,
* osadiť kryty spôsobom, aby sa nedali samovoľne odsunúť alebo uvoľniť,
* kryty zapustiť do rovnakej úrovne s okolitou podlahou,
* sklopné kryty vrátane závesov zapustiť do podlahy a pri odklopení zabezpečiť proti náhodnému zabuchnutiu podľa možnosti samočinnými poistkami, napr. padacou zásuvkou alebo inými samočinne zapadajúcimi poistkami,
* v prípade dočasného odstránenia krytov je potrebné zabezpečiť otvory a priehlbiny proti spadnutiu alebo zrúteniu osôb – napr. pevným viditeľným ohradením zo všetkých strán, resp. zábradlím v dostatočnej vzdialenosti (min. 1,5 m od hrany pádu),
* po skončení prác je potrebné odstránené kryty opätovne upevniť. Kvalita a upevnenie krytov, ochranných zábradlí, resp. iného zaistenia musí byť pravidelne a preukázateľne kontrolovaná.

**Elektrické zariadenia**

Dodávateľ/odberateľ je povinný:

* pri používaní elektrických zariadení počas plnenia svojich úloh, zabezpečiť bezpečnosť ich prevádzkovania a dodržiavať bezpečnostnotechnické požiadavky,
* v prípade prác v blízkosti elektrických zariadení a pri manipulácii s nimi preukázateľne poučiť zamestnancov v zmysle § 20 Vyhlášky Ministerstva práce, sociálnych vecí a rodiny Slovenskej republiky č. 508/2009 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia a STN 34 3108. Elektrické zariadenia prinesené do priestorov spoločnosti OLO a.s. musia spĺňať požiadavky STN 34 3100, STN 33 1600, STN 33 1500 a ostatné bezpečnostné predpisy. V prípade poškodenia používaných elektrických zariadení (ručné elektrické zariadenia, predlžovacie vedenia stavebné stroje a zariadenia) nesmú byť tieto poškodené elektrické zariadenia ďalej prevádzkované.
* práce na rozvodoch médií rozvod plynu, tepla, elektriny a pod. vykonávať iba po dohode s objednávateľom výkonu.

**Práca vo výškach a nad voľnou hĺbkou**

Pri prácach vo výškach (nad 1,5 m) a nad voľnou hĺbkou, resp. pri prácach na viacerých úrovniach sa musia vykonať účinné opatrenia proti pádu osôb a/alebo materiálu z výšky.

Nebezpečné miesta (jamy, chýbajúce zábradlia a pod.) dodávateľ/odberateľ okamžite zabezpečí (zakrytím, ohradením atď.) a zodpovedá za dodržiavanie bezpečnostných predpisov pre prácu vo výškach.

Zdvižné pracovné plošiny, lešenia a rebríky (v prípade práce nad 5 m)

Zdvižné pracovné plošiny:

* môžu obsluhovať len odborne spôsobilí zamestnanci s príslušným oprávnením,
* pri práci so zdvíhacou plošinou akéhokoľvek druhu, sú všetci zamestnanci povinní používať bezpečnostné postroje s tlmičom pádu energie a ochrannú prilbu, pričom bezpečnostné postroje s tlmičom pádu energie a ochrannú prilbu sú všetci zamestnanci povinní používať aj pri presúvaní plošiny s vlastným pohonom, napr. na miesto nasadenia,
* je možné používať až po vykonaní predpísaných skúšok (všetky záznamy o skúškach a kontrolách je dodávateľ/odberateľ a všetci jeho subdodávatelia povinní predložiť spoločnosti OLO a.s. na vyžiadanie) a len na ten účel, pre ktorý bola skonštruovaná, jej nosnosť a podmienky prevádzky, stanovené výrobcom nesmú byť prekročené.

Lešenia:

* montovať a demontovať podľa vopred stanoveného technologického postupu sú oprávnení len zamestnanci s osvedčením lešenára,
* na lešenia musia byť použité iba predpísané konštrukcie a ochranné zábradlie (dvojtyčové), resp. zaistenie zamestnancov proti pádu z výšky,
* konštrukcie lešenia musia byť každý mesiac odborne prehliadnuté, pričom tento interval sa skracuje na štrnásť (14) dní pri: (i) lešeniach vystavených účinkom mechanického kmitania (v blízkosti komunikácie a pod.), (ii) lešeniach pojazdných a (iii) lešeniach zavesených,
* všetky záznamy o skúškach a kontrolách lešenia je dodávateľ/odberateľ a všetci jeho subdodávatelia povinní predložiť na vyžiadanie,
* lešenia musia byť označené v súlade s platnými predpismi a s uvedením názvu spoločnosti a kontaktu na spoločnosť.

Rebrík:

* sa nesmie používať ako podperný alebo nosný prvok pracovnej podlahy s výnimkou lešenárskeho rebríka, ktorý je konštrukčnou súčasťou lešenia,
* je možné používať len na krátkodobé, fyzicky nenáročné práce pri použití jednoduchého náradia. Pri vystupovaní alebo zostupovaní musí byť zamestnanec otočený tvárou k rebríku a musí mať možnosť pridržať sa ho oboma rukami obvyklým spôsobom,
* sa nesmie používať ako prechodový mostík a nesmie sa nadstavovať,
* na rebríku je možné pracovať len v bezpečnej vzdialenosti od horného konca rebríka, pri jednoduchom rebríku vo vzdialenosti chodidiel najviac 0,8 m; pri dvojitom rebríku (stojanovom) najviac o 0,5 m od konca rebríka,
* pri práci na rebríku musí pracovník, keď je chodidlami vo výške väčšej ako 5 m, používať osobné ochranné zabezpečenie proti pádu,
* prenosný drevený rebrík používaný pri stavebnej práci môže byť dlhý najviac 8 m,
* s ohľadom na podlahu a jej šmykľavosť, pri práci na jednoduchom rebríku musia byť prítomní najmenej dvaja (2) zamestnanci. Jeden (1) zamestnanec musí byť poverený zabezpečením stability rebríka proti pošmyknutiu na podlahe, napr. pridržiavaním nohou, pričom tento zamestnanec nesmie byť poverený inou prácou,
* musí byť označený evidenčným číslom a preukázateľne (písomným záznamom) kontrolovaný minimálne jedenkrát (1x) ročne, pričom tieto záznamy je dodávateľ/odberateľ a všetci jeho subdodávatelia povinní predložiť spoločnosti OLO a.s. na vyžiadanie.

**Sankcie**

V prípade nedodržiavania zákonných a interných predpisov BOZP zo strany dodávateľov/odberateľov, je spoločnosť OLO a.s. oprávnená na základe zdokumentovaných porušení povinností, uplatniť voči dodávateľovi/odberateľovi a všetkým jeho subdodávateľom sankcie vo forme:

* vykázania osoby, prípadne vedúceho prác z areálu OLO a.s. s následným dlhodobým zákazom vstupu,
* pokuty.

**Sankčný katalóg**

|  |  |  |  |
| --- | --- | --- | --- |
|  | Priestupok | Sankcie | |
| Vykázanie | Pokuta  (EUR) |
| 1. | Výkon práce bez preukázateľnej odbornej, zdravotnej spôsobilosti a technickej spôsobilosti | A | 500,- |
| 2. | Ohrozenie vlastnej osoby na živote a zdraví, vrátane nepoužitia osobného zabezpečenia proti pádu | A | 500,- |
| 3. | Ohrozenie tretích osôb na živote a zdraví | A | 500,- |
| 4. | Používanie zakázaných chemických látok a zmesí (mutagénne, karcinogénne, toxické) | A | 500,- |
| 5. | Porušovanie dopravných predpisov | B | do 150,- |
| 6. | Technické nedostatky / nevykonávaná údržba | B | do 150,- |
| 7. | Nepoužívanie osobných ochranných pracovných prostriedkov (OOPP) | B | do 150,- |
| 8. | Porušenie zákazu fajčenia | B | do 150,- |
| 9. | Nedodržiavanie bezpečných pracovných postupov, predpisov a pravidiel | B | do 300,- |
| 10. | Za zavinenie pracovného úrazu | A | do 3 300,- |
| 11 | Pozitívny výsledok na alkohol, omamné alebo psychotropné látky | A | do 300,- |
| 12 | Znečistenie vykonávaním osobnej, telesnej a hygienickej potreby | B | do 150,- |

Za účelom preukázania vyššie uvedených porušení je spoločnosť OLO a.s. oprávnená uskutočniť kontroly vrátane kontroly (testu) na požitie alkoholu, omamných alebo psychotropných látok a dodávateľ/odberateľ (aj jeho zamestnanci a subdodávatelia) je povinný tento výkon kontroly strpieť. Spoločnosť OLO a.s. je oprávnená z týchto kontrol vyhotovovať záznamy vrátane obrazových záznamov.

**Legenda:**

1. okamžité vykázanie osoby/osôb (v prípade opakujúcich sa priestupkov počas dohodnutej doby výkonu/zákazky alebo viacerých opakujúcich sa zákaziek počas šiestich (6) mesiacov, aj vedúceho prác skupiny z areálu OLO a.s. s následným dlhodobým zákazom vstupu (najmenej na šesť (6) mesiacov).
2. vykázanie osoby/osôb a vedúceho prác skupiny z areálu OLO a.s. (v prípade opakujúcich sa priestupkov počas dohodnutej doby výkonu zákazky alebo viacerých opakujúcich sa zákaziek počas šiestich (6) mesiacov), s následným dlhodobým zákazom vstupu (najmenej na šesť (6) mesiacov).

Upozornenie:

Nespôsobilá technika/vybavenie bude z areálu OLO a.s. vyvezená/é.

V prípade ohrozenia života alebo zdravia budú práce do odstránenia priestupkov pozastavené.

**Vstup/výstup zamestnancov dodávateľa/odberateľa**

Dodávateľ/odberateľ je povinný:

* písomne potvrdiť, že o ustanoveniach týchto pravidiel informoval zamestnancov, ktorí budú vykonávať práce v priestoroch a areáloch spoločnosti OLO a.s.,
* zaškoliť zamestnancov a predložiť ich podpísané potvrdenie o absolvovaní zaškolenia.

**Záväzné pravidlá**

Dodávateľ/odberateľ je povinný:

* dodržiavať zákaz fajčenia s výnimkou vyhradených miest na fajčenie, označených príslušným piktogramom.